Source: https://fin.afterdawn.com/uutiset/uutiset_kirjoittajan_mukaan.cfm/Jake
Timestamp: 2018-04-25 12:35:06+00:00
Document Index: 1623097

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Uutisia kirjoittajalta Jarkko Kohvakka - AfterDawn
AfterDawn > Uutiset > Uutisia kirjoittajalta Jarkko Kohvakka
Uutisia kirjoittajalta Jarkko Kohvakka
AACS määritystä ei vieläkään saatu valmiiksi
Kirjoittaja Jarkko Kohvakka @ 15.2.2006 12:54
Viime perjantaina AACS LA:n kokouksessa oli tarkoitus ratkaista lopulliset määritykset Advanced Access Content System:iin (AACS). Mutta yhteisymmärrykseen ei päästy. Seuraava kokous pidetään helmikuun 23 ja 24 päivä. Ilman AACS määritystä valmistajat eivät voi tuottaa soittimia ja mediaa markkinoille. Laitevalmistajat kuten NEC, Pioneer, Samsung ja Toshiba odottavat AACS määritystä laitteilleen.
Hollywoodin elokuvayhtiöt vaativat suojauksen jokaiseen soittimeen. Jos määrityksen valmistumisessa kestää pitkään, HD- DVD -leiri menettää etulyöntiasemansa, joka heillä on laitevalmistuksessa verrattuna Blu-Ray:hin, ja molemmat asemat saattavat tulla markkinoille samaan aikaan kun määritys valmistuu.
AACS:n määrityksestä: Vain teoksen kopiointisuojauksen haltijan nimenomaisella suostumuksella voidaan rajoitettu määrä ottaa kopioita. Internetyhteys on pakollinen tehdessä kopioita luvan tarkastamiseksi tai muuten se ei onnistu laillisin keinoin. Teoksen omistaja voi myös kieltää kokonaan kopioinnin tai vaatia siitä palkkion. Elokuva ei välttämättä näy Media Center:llä tai mobiililaitteilla ilman teoksen haltijan lupaa.
Uudistuksia tekijänoikeuslakiin
Kirjoittaja Jarkko Kohvakka @ 8.2.2006 15:34
Pääministeri Matti Vanhasen johtama tietoyhteiskuntaneuvosto ehdotti tiistaina julkaisemassaan raportissa, että tekijänoikeusjärjestelmän uudistaminen aloitetaan pikaisesti. Nykyinen järjestelmä ja läinsäädäntö on raportin mukaan vanhentunut, monimutkainen ja jäykkä.
Jotta Suomi olisi vuonna 2010 tietoyhteiskunnan kehityksellä tavoitetulla tasolla tekijänoikeusjärjestelmä kaipaa peruusteellista uudistamista. Uudistus on yksi neuvoston viidestätoista tietoyhteiskuntaa edistävästä ehdotuksesta.
Kauppa- ja teollisuusministeriö ja opetusministeriö alkavat valmistella laajapohjaista uudistusta, jossa tekijänoikeuksia arvioidaan syvällisesti yhteiskunnassa tapahtuneen muutoksen perusteella. Ehdottaa tietoyhteiskuntaneuvosto.
Valmistelun vastuun pitää kuulua Matti Vanhasen mukaan opetusministeriölle. Vanhasen mukaan tekijänoikeuslakia ei laiteta uusiksi. Kulttuuriministeri Tanja Karpelan johdolla toteutettu tekijänoikeuslain uudistus astui voimaan vuodenvaihteessa.
Tietoyhteiskuntaneuvosto esittää myös, että julkisen sektorin tulisi siirtyä suunnitelmallisesti CreativeCommons-lisenssin laajamittaiseen käyttöön. Teoksen julkaiseminen CC-lisensillä ei tarkoita tekijänoikeuksista luopumista. Se tarkoittaa osan oikeuksista tarjoamista kenelle tahansa teoksen käyttäjälle, mutta vain tietyillä, teoksen tekijän määrittelemillä ehdoilla.
Kommentteja (34)
Teräväpiirtolähetys tekee tuloaan
Kirjoittaja Jarkko Kohvakka @ 6.2.2006 09:25
Suomessa otetaan syksyllä mpeg-4 pakkausformaatti käyttöön teräväpiirtolähetyksissä (hdtv). Näin säästetään teräväpiirtolähetyksissä n. 30-40 prosenttia kaistanleveyttä. Tällähetkellä käytetään mpeg-2 -pakkausta. Hdtv -pakkaus muutoksella lähetyskustannukset alenee ja useampien kanavien lähettäminen mahdollistuu. Canal+ on ollut hdtv:n edelläkävijä Pohjoismaissa. Se aloitti viime syyskuussa C More -teräväpiirtokanavan ensimmäisenä Pohjoismaissa.
Canal Digital on välittänyt Canal+:n hdtv-kanavaa Suomessa. Jotta kanavaa voi katsoa täytyy omistaa hd-signaalia tukevan digiboksin, satelliittiantennin ja teräväpiirtotelevision. Erona muihin digitaalisiin lähetyksiin hdtv:ssä on huomattavasti korkeampi terävyys. Jyri Timonen, Canal Digital Finlandin toimitusjohtaja kertoi, että hdtv on "lopullinen" standardi digilähetyksissä. Canal Digitalille tulee tänä vuonna 2-3 uutta hdtv-kanavaa.
Syksyllä Canal Digital aikoo tuovansa markkinoille mpeg-2:sta ja mpeg-4:sta tukevan hdtv-laitteen. Canal Digital ei paljasta vielä laitteen valmistajaa. Se on kehitetty meidän ja valmistajan yhteistyössä, yhtiön tekninen päällikkö Teemu Miettinen kertoo.
Kirjoittaja Jarkko Kohvakka @ 2.2.2006 16:44
Warner aloittaa ohjelmien tarjonnan vertaisverkon välityksellä
Kirjoittaja Jarkko Kohvakka @ 1.2.2006 07:55
Warner Bros. on julkistanut, että se aloittaa elokuvien ja TV-lähetysten tarjoamisen vertaisverkossa. Lähetykset näkyvät Euroopassa seuraavissa maissa: Saksa, Itävalta ja Sveitsi. Tulevaan In2Movies-palveluun rekisteröitymällä voi maksua vastaan ladata Warnerin tuotantoa. Tunnetuimmat näistä ovat Batman Begins -elokuva ja O.C.-televisiosarja. Lataaminen tapahtuu keskuspalvelimelta ja muiden käyttäjien koneilta. Palvelussa käytetään kopiosuojausta.
Elokuvia tulee ladattaviksi samana päivänä kun niistä julkaistaan saksankieliset DVD:t. Palvelussa tarjotaan myös paikallisia ohjelmia ja kolmansien osapuolten tuottamaa ohjelmaa. Elokuva-alan yritykset ovat kaataneet lakiteitse monia vertaisverkkopalveluita, koska palveluita on käytetty laittoman materiaalin levitykseen. Warner Brosin mukaan ensimmäisellä vuosipuoliskolla 2005 vuonna 1,7 miljoonaa internetin käyttäjää latasi 11,9 miljoonaa laitonta elokuvaa Saksassa.
Kevin Tsujihara Warner Brosin kotiviihdeyksikön puheenjohtaja kuitenkin uskoo, että piratismin parhaisiin nujertamiskeinoihin kuuluu helppokäyttöisten vaihtoehtojen tarjoaminen. Tsujihara kertoi, että lähikuukausina yhtiö pyrkii muokkaamaan tekniikasta paremmin eri markkinoita palvelevan. Palvelu aloitetaan lähiaikoina.
Microsoft haastaa Applen?
Kirjoittaja Jarkko Kohvakka @ 29.1.2006 15:29
Kenellekään ei liene epäselvää, että Apple on Microsoftia edellä digitaalisen musiikin bisneksessä. Bill Gates ja hänen yhtiökumppaninsa ovat jo pitkään halunneet tehdä asiakkailleen palvelun Microsoft yhteensopivista musiikkisoittimista. Applea on kuitenkin kuluttajat suosineet paljon. BusinessWeek lehdessä on kerrottu, että laitteessa olisi musiikin lisäksi myös peli- ja video-ominaisuudet. Lehden mukaan soitin voi olla hyvin potentiaalinen haastamaan Applen iPodin.
Joka vuosi Apple kasvattaa eroa muihin palveluntarjoajiin. NPD Groupin mukaan Applen osuus kannettavien musiikkisoittimien myynnistä oli Yhdysvalloissa vuonna 2004 52 prosenttia, joka kasvoi viime vuonna 67 prosenttiin. BusinessWeekin artikkelin mukaan idea on vielä suunnittelu vaiheessa, eikä lopullisia päätöksiä ole tehty. Artikkelissa myös kerrotaan, että laite voi olla Xbox yhteensopiva.
Varojen keräys piratismista syytetylle äidille
Kirjoittaja Jarkko Kohvakka @ 29.1.2006 10:37
Patricia Santangeloa varten on netissä varojenkeräys meneillään oikeuden kulujen kattamiseksi. Patriciaa syytetään tekijänoikeuden alaisen materiaalin latauksesta. Hän itse torjuu syytöksen ja kertoo, että ei edes tiennyt, mikä Kazaa on ennenkuin sai haasteen. Hän on kuitenkin kertonut, että hänen lapsensa ovat saattaneet ladata laittomaa materiaalia verkosta. Hän joutui luopumaan asianajastaan, koska hänen rahansa loppuivat ja hän puolusti itse oikeudenkäynnissä. Oikeudenkäynti meni kuitenkin hyvin, sillä hän vastasi vain "Yes, sir" ja "No, sir" tuomarin esittämiin kysymyksiin. Syyttäjä on RIAA. Patricia Santangelon vastustus RIAAta kohtaan on saanut monet verkkosivut arvostamaan ihmistä, joka 14 000 syytetyn joukosta sen tekee.
Santangelon mielestä vastuu on vertaisverkkojen, jotka sallivat lasten ladata verkosta laitonta materiaalia. Hän on viiden lapsen äiti. Tällähetkellä varoja on kerätty $7097.60. Tapaus on herättänyt myötätuntoa verkossa ja monien mielestä ihmisillä on oikeus käyttää vertaisverkkoja. Musiikkiteollisuutta kritisoivaa verkkosivua pitävä Jon Newton kerää sivullaan varoja asianajajan palkkaamiseksi Santangelolle. Uusi asianajaja on saatu palkattua, joka on Jordan Glass.
MPAAta syytetään piratismista
Kirjoittaja Jarkko Kohvakka @ 26.1.2006 14:18
Motion Picture Association of America (MPAA) on rikkonut omia lakejaan ottamalla laittomia kopioita elokuvasta. Heidän web-sivulla tehdään selväksi, että kopiointi on kiellettyä ilman kopiointisuojaksen omistajan lupaa. Ohjaaja Kirby Dick lähetti dokumentin "This Film Is Not Yet Rated" arviointiin MPAAlle. Kirby on järkyttynyt ja huolestunut MPAAn toimista.
Harva varmaan olisi uskonut MPAAn syylistyvän piratismiin. Kirby Dick kielsi vielä sähköpostilla, ettei kopioita saa ottaa. MPAA teki myös kopion uuden johtajan Dan Glickmanin nähtäväksi. Dick on kysynyt miksi kopioita on tehty ja pyytänyt palauttamaan kaikki kopiot hänelle. Hänen asianajaja Michael Donaldson on ollut myös mukana asian tiimoilta. MPAA puolusti itseään kertomalla "Me teimme muutaman kopion, koska niillä oli osallisuutta meidän työntekijöihin" sanoi Kori Bernards. Film Is Not Yet Rated oli arvioitu NC-17 luokkaan eroottisuuden takia. NC-17 tarkoittaa ikärajoitusta elokuvalle.
Kommentteja (41)
Poliisi ratsasi Saksan GVUn
Kirjoittaja Jarkko Kohvakka @ 25.1.2006 17:34
German Federation Against Copyright Theft (GVU) järjestö on Saksan versio Hollywoodin MPAAsta. Suuressa ratsiassa kopiorikkeisiin syyllisten etsimisessä tapahtui yllätävä käänne kun GVU-järjestön todettiin syyllistyneen lainrikkomukseen. GVU oli esimerkiksi liittynyt Warez-vertaisverkko-yhteisöön ja maksanut ainakin yhdelle adminille pääsystä vaihtopörssien käyttämään palvelimeen, jotta he pääsisivät tutkimaan log-tietoja ja ip-osoitteita. Yleinen syyttäjä epäilee myös järjestön rahoittaneen Frankfurtissa olevaa IOH nimistä palvelinta, koska järjestö tiesi, että tätä palvelinta käytetään piraattikopioiden levittämiseen. Järjestö jopa jakoi itse laittomia tiedostoja saadakseen muita laittomia jakajia ja lataajia kiinni. Poliisi myös tutki GVUn toimitilat sekä Hampurin toimiston johtavan työntekijän asunnon.
GVUn vihjeiden perusteella tehtiin tutkintoja Itävallassa, Hollannissa, Puolassa ja Tshekissä. Yhteensä yli 200 paikassa. GVUssa työskentelee kovaotteisia henkilöitä, jotka käyttävät laittomia keinoja piratismin kitkemiseen. Syytteistä ei vielä ole tietoa. Keskustelu alkoi välittömästi foorumeissa tapauksen jälkeen. Kukaan ei aluksi voinut uskoa tapahtunutta. c't-lehden mukaan kyseessä ei ollut vahinko vaan tarkoituksellinen teko. Ainakin yhden järjestön jäsenen mukaan organisaatio on tekijänoikeusrikkomusten pienoisrikospoliisi.
Kommentteja (35)
Digitaalisen musiikin myynti kasvussa
Kirjoittaja Jarkko Kohvakka @ 25.1.2006 10:32
Ääniteteollisuuden kansainvälisen toimialajärjestön (IFPIn) mukaan laillisen digitaalisen musiikin myynti kasvoi 200 prosenttia vuonna 2005 verrattuna edellisvuoteen. Myyntijakauma oli kännyköiden mobiilimusiikin ja verkkomusiikkikaupan välillä, josta 40 prosenttia oli söittoääniä ja loput 60 prosenttia myynnistä kuului verkkomusiikkikaupan palveluille, kuten Applen iTunes Music Store (iTMS). Kuten kerrottua mobiilimusiikki muodosti 40 prosenttia levy-yhtiöiden digitaalisen musiikin liikevaihdosta, joka nousi viime vuonna yli 900 miljoonaan euroon. Järjestön mukaan musiikin ostaminen verkkokaupoista ja mobiilipalveluista lisääntyi selvästi edellisvuodesta, jolloin soittoäänistä kertyi liikevaihtoa maailmanlaajuisesti noin 310 miljoonaa euroa.
Maailmanlaajuisesti on jo yli 335 laillista verkkomusiikkikauppaa, joista noin 200 on Euroopassa. Kasvu on ollut huimaa Euroopassa, sillä vuodesta 2004 se kasvoi noin 150:llä. IFPIn raportti väittää, että 420 miljoonaa laillista yksittäiskappaletta oli ladattu maailmanlaajuisesti vuonna 2005. Raportin mukaan ladattujen laittomien musiikkitiedostojen määrä on ollut laskussa P2P-verkoissa. Huhtikuussa 2003 oli noin 1.1 miljardi kappaletta ladattavissa, joka on laskenut nykyisin 885 miljoonaan. Tämä voi johtua viranomaisten puuttumisesta enemmän P2P-palveluihin.
Uutisia kirjoittajalta Jarkko Kohvakka (Tammikuu, 2006)